Diari Oficial de la Generalitat Valenciana


Sumari del DOGV 5452, del 16-02-2007 (2007/936)

Concurs. Programa d'actuació integrada per a sòl urbà residencial, unitat d'execució Piqueras del terme municipal d'Enguera.
----------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/936


Data del document
:   08-01-2007

Organisme emissor
:   Ajuntament d'Enguera

Tipus de document
:   Concurs

Descriptors 

:   * Enguera
    * licitació
    * contracte d'obres
    * indústria de la construcció
    * urbanització

Publicades en el Diari Oficial de la Generalitat número 5.416, de 28 de desembre de 2006, les bases particulars aprovades pel Ple de l'Ajuntament en sessió de data 24 d'octubre de 2006 reguladores de la gestió indirecta del programa d'actuació integrada per a sòl urbà residencial de la unitat d'execució Piqueras, s'anuncia concurs per a l'adjudicació del referit programa d'actuació integrada i la selecció d'agent urbanitzador per a la seua gestió indirecta, d'acord amb les esmentades bases, que assenyalen, fent constar que l'anunci de concurs ha sigut enviat al Diari Oficial de la Unió Europea de conformitat amb el que disposa l'article 132.2a) en data 17 de gener de 2007:   
a) Identificació de l'entitat adjudicadora del programa  
Ajuntament d'Enguera (València)  
C/ Doctor Albiñana, 1; CIF O7449560Z  
Tel.: 96 222 40 33  
CP 46591; e-mail: enguera\_hdn@hpo.És  
b) Bases particulars: les particulars reguladores de la gestió indirecta del programa d'actuació integrada per al sòl urbà residencial de la unitat d'execució Piqueras, apareixen publicades en el Diari Oficial de la Generalitat núm.5.416, de 28 de desembre de 2006.   
c) Presentació de proposicions: les proposicions es presentaran en valencià o en castellà i en dies i horaris hàbils (de 09.00 a 13.00 de dilluns a divendres) en el Registre General de l'Ajuntament d'Enguera o en l'Oficina de Correus en el termini de tres mesos des de la publicació de l'anunci en el Diari Oficial de la Comunitat Valenciana.  
d) Documentació acreditativa de la solvència econòmica, financera, tècnica i professional: caldrà ajustar-se als mitjans expressats en els articles 16 i 19 del Text Refós de la Llei de Contractes de les Administracions Públiques. L'equip tècnic haurà d'estar integrat, com a mínim, per un enginyer de camins, canals o ports i/o arquitecte, enginyer industrial, enginyer tècnic d'obres públiques o arquitecte tècnic i llicenciat en dret.  
e) Documentació acreditativa: proposicions dels interessats, contingut, termini per a la seua presentació i model de proposició.  
1. Conforme als articles 133 de la LUV i 300 del ROGTU, les proposicions per a participar en el concurs aniran acompanyades de la documentació que es relaciona, en sobres independents:  
· Sobre 1, tancat i segellat, contindrà la documentació acreditativa de la personalitat jurídica, la capacitat i la solvència tècnica i econòmica de l'aspirant, en els termes dels articles 122 i 123 de la LUV i 301 del ROGTU, i la resta d'extrems referits en l'article 133.1 de la LUV, entre els que figura el resguard acreditatiu d'haver constituït la garantia provisional.  
Esta documentació no serà susceptible de puntuació.  
· Sobre 2, tancat i segellat, contindrà la proposició juridicoeconòmica amb les determinacions relacionades en els articles 127 de la LUV i 302, 303, 305 i 306 del ROGTU i, si és el cas, les establides en el 304, si hi ha afecció real de finques al compliment dels objectius del programa. Dins de la proposició juridicoeconòmica s'inclourà els preus unitaris, descompostos, pressupost desglossat per capítols, pressupost d'execució material, de contracta i de licitació del projecte d'urbanització.  
Dins de la proposició juridicoeconòmica s'inclourà l'una proposta de reallotjament a convindre amb els residents.  
· Sobre 3, obert, contindrà l'alternativa tècnica amb les determinacions relacionades en els articles 126 de la LUV i 308, i, si és el cas, 307, del ROGTU.  
La puntuació del concurs se centrarà en la documentació obrant en el sobre 2 i 3.  
2. Quant al nombre de proposicions que podrà presentar cada concursant i unions temporals caldrà ajustar-se al que disposa l'article 133.2 de la LUV.  
3. El model d'instància serà:  
"..., amb document nacional d'identitat número..., natural de..., província de..., major d'edat i amb domicili en..., carrer..., telèfon..., que actua en nom (propi o de l'empresa a què represente), manifesta que, assabentat de l'anunci publicat en el Diari Oficial de la Comunitat Valenciana, de data..., està conforme amb tots els requisits i condicions que s'exigixen per a adjudicar per mitjà de concurs, en lliure i pública concurrència, el contracte per a obtindre la condició d'agent públic urbanitzador del programa de la unitat d'execució Piqueras, d'Enguera, en els termes expressats en l'article 119 de la LUV 16/2005, i la resta de preceptes concordants del TRLCAP 2/2000, així com de les bases particulars aprovades per l'Ajuntament, presenta la documentació exigida per a la licitació, i, en la representació que ostenta, es compromet a assumir el contracte administratiu especial i a formalitzar-ho d'acord amb l'article 138 de la LUV."  
El concursant es compromet al compliment de les obligacions establides en l'article134 de la LUV, Llei 16/2005, de 30 de desembre, de la Generalitat Valenciana.  
g) Criteris objectius d'adjudicació: l'alternativa tècnica representarà un 70% i la proposició juridicoeconòmica un 30%.  
Criteris per a la valoració de l'alternativa tècnica, que representara un total de 60 punts.  
a) La qualitat tècnica de l'ordenació proposada. Ponderació: de 0 a 30.  
b) La resolució adequada de la integració de l'actuació en el seu entorn. Ponderació: 0-6 punts.  
c) La millor estructuració de dotacions públiques i d'espais lliures. Ponderació: 0-6 punts.  
d) La qualitat tècnica de les resolucions proposades per a la urbanització. Ponderació: de 0-6 punts.  
e) Número, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Ponderació: de 0 a 10 punts.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Ponderació: de 0 a 8 punts.  
g) Compromisos addicionals assumits voluntàriament i a càrrec seu per l'urbanitzador. Ponderació: de 0 a 2 punts.  
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible. Ponderació: de 0 a 1 punt.  
i) Mitjans per al control de cada una de les prestacions que constituïxen l'objecte del programa. Ponderació: de 0 a 1 punts.  
Criteris per a la valoració de la proposició juridicoeconòmica: un total de 30 punts.  
a) Import de les càrregues d'urbanització, expressat en euros per metre quadrat d'edificabilitat i proposta de reallotjament residents. Ponderació: de 0 a 9,5 punts.  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, Ponderació: de 0 a 8 punts.  
c) Major proporció de terrenys propis o d'associats que hagen de quedar afectes amb garantia real inscrita en el registre de la propietat al compliment de les obligacions especials d'edificació derivades de l'aprovació del programa. Ponderació: de 0 a 8,5 punts.  
d) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Ponderació: de 0 a 2 punts.  
Als efectes previstos en l'article 135.5 de la LUV, el llindar mínim es fixa en 50 punts, per la qual cosa en el cas que cap de les proposicions aconseguira esta puntuació, es declararà desert el concurs. D'altra banda, no procedirà analitzar les proposicions juridicoeconòmiques que es referisquen a alternatives tècniques que no superen els 30 punts.  
h) Preu de licitació: l'import de les càrregues d'urbanització que l'urbanitzador s'ha de compromet, com a màxim, a repercutir als propietaris afectats no pot superar la quantia que resulte d'incrementar en un 22% el pressupost de licitació que s'establisca en la proposició economicofinancera. Dins del percentatge del 22% s'inclou els honoraris dels projectes tècnics (segons tarifes col·legials), despeses de gestió i benefici empresarial. Dins de les despeses de gestió, el 0'25% es destinarà als honoraris produïts pels informes externs, tècnics o jurídics, puga sol·licitar per considerar-los necessaris.  
i) Garantia provisional: 2% de les càrregues d'urbanització fixades en la proposició econòmica.  
j) Garantia definitiva: 10% de les càrregues d'urbanització fixades en l'acord d'adjudicació o el 20% si el licitador adjudicatari està sotmés inicialment en presumpció de temeritat.  
La qual cosa es fa pública perquè tinga els efectes oportuns.   
Enguera, 8 de gener de 2007.- L'alcalde: Santiago Arévalo Yacer.